text: TB Bingo aftur 26. apríl
text: #000000
text: Í gjár royndu vit fyri fyrstu ferð at hava online-bingo. Vit høvdu ikki roynt hetta áður, so nógv arbeiði fór í fyrireikingarpartin, fyri at tað skuldi eydnast so væl sum gjørligt.
text: #000001
text: Sigast má, at hetta eydnaðist sera væl. Afturmeldingarnar hava verið góðar – vertirnir stóðu seg framúr væl og tøknin riggaði sum hon skuldi. Ikki tí, okkurt kann altíð gerast betur. Serliga støddin á plátunum var ein avbjóðing, tí bingobrikkar passaðu ikki á tølini. Hendan partin hava vit nú loyst og bingobrikkar passa nú á.
text: #000002
text: Onkur ringdi eisini um 2 rekkjur, tá bingo var og tí hava vit nú gjørt tað soleiðis, at tað kemur at standa á skerminum, hvat vit spæla um. Um vit t.d. spæla um tvær rekkjur á somu plátu, so stendur “Vit spæla um 2 rekkjur” á skerminum.
text: #000003
text: Stuðulin lokalt hevur ongantíð manglað hjá TB, men tað var serliga stuttligt at síggja at fólk spældu TB-bingo kring alt landið. Ringt varð millum annað inn úr Klaksvík, Hvalvík og Havnini, og er tað sera hugaligt hjá okkum.Vit kasta okkum tí út í enn eitt bingo og verður tað komandi sunnudag, 26. apríl, kl. 16:00. Vit hava broytt tíðina til kl. 16, tí so órógva vit ikki nátturðar og tíðindini hjá fólki. Vit spæla framvegis 5 spøl og vinningarnir eru framvegis gávukort á 250,- , 350,- og 600,-, til útvaldir føroyskir matvøruhandlar.
text: #000004
text: Høvuðsvinningin kunngera vit ónsdagin 22. apríl og verður tað Bærendsen Teknik / El-Handilin, ið er ein trúgvur TB-stuðul, ið letur vinningin.Drigið verður eisini ímillum seldu pláturnar. Vinningurin hesaferð er ein frá Bærendsen Teknik – EL Handilin.
text: #000005
text: Kostnaðurin fyri pláturnar er 60,- fyri eitt ark við 6 plátum á, ella 100,- fyri 2 ørk (12 plátur).
text: #000006
text: Til ber longu nú at bíleggja sær plátur. Hetta gert tú við at gera eina bankaflyting á konto 9181-1694903 hjá TB og síðan senda eina kvittan, saman við navni og telefonnummari, til . Tú fært síðan pláturnar sendar til tína teldupost adressu og kanst tú so prenta pláturnar út.
text: #000007
text: Er onkur, ið ynskir at fáa pláturnar prentaðar út fyri seg, letur hetta seg eisini gera, men einans í Suðuroynni og í seinasta lagi kl. 20:00 kvøldið fyri bingo. Online ber til at keypa plátur upp til hálvan tíma áðrenn bingo byrjar.
text: #000008
text: Something is wrong.Instagram token error.
text: #000010